เงินบาทเปิด 31.01
ธนาคารซีไอเอ็มบีไทย รายงาน เงินบาทเปิด 31.01 ก่อนร่วงหลุด 31 คลายกังวลยุโรป หลัง ECB อัดฉีดสภาพคล่อง
7 ต.ค. 2554

ธนาคารซีไอเอ็มบีไทย รายงาน เงินบาทเปิด 31.01 ก่อนร่วงหลุด 31 คลายกังวลยุโรป หลัง ECB อัดฉีดสภาพคล่อง
นักบริหารเงิน จากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้าวันนี้ที่ระดับ 31.01 บาท/ดอลลาร์ ใกล้เคียงกับตอนปิดตลาดเย็นวานนี้ที่ระดับ 31.03/10 บาท/ดอลลาร์ แต่สักพักเงินบาทก็แข็งค่าลงมา ล่าสุดอยู่ที่ระดับ 30.94/96 บาท/ดอลลาร์ เป็นผลจากข่าวธนาคารกลางยุโรป (ECB) มีมติจะอัดฉีดเงินพิ่มเงินในระบบ อัดฉีดสภาพคล่องอย่างแข็งแรง นักลงทุนก็เลยคลายความกังวล และไปลงทุนสกุลอื่นที่ให้ผลตอบแทนสูง
ด้านความเคลื่อนไหวของค่าเงินสกุลหลักต่างประเทศในเช้าวันนี้ เงินเยนอยู่ที่ 76.68/71 เยน/ดอลลาร์ จากช่วงปิดตลาดเย็นวานนี้ ส่วนเงินยูโรอยู่ที่ระดับ 1.3424/3428 ดอลลาร์/ยูโร จากเย็นวานนี้ที่ปิดตลาดที่ระดับ 1.3351/3352 ดอลลาร์/ยูโร
นักบริหารเงิน คาดว่า ทิศทางของค่าเงินบาทคงเคลื่อนไหวในกรอบแคบ ที่ระดับ 30.85-31.00 บาท/ดอลลาร์ ปัจจัยสำคัญที่ต้องจับตา คือ ปัจจัยเดิมทางยุโรป และตลาดหุ้นไทย เนื่องจากวานนี้บวกเยอะ ไม่แน่ว่าจะมีเข้ามาต่อเนื่องหรือไม่